Carla Bley

**Carla Bley** (borene Lovella May Borg; * 11. Mai 1936 in Oakland, Kalifornien; † 17. Oktober 2023) weer enn US-amerikaansch Jazz-Musikerin, Komponistin, Arrangeurin, Bandleaderin, Pianistin bzw. Organistin.

## Biographie
De Öllern vun Carla Borg weern beid Musiker, hör Vader Klaveerlehrer un Organist. Se sülvst fung all in dat Öller vun veer Johren an, in de Kark to singen, Klavier un Örgel to spelen. 1957 hett se den Jazzpianisten Paul Bley heiraadt (den se as „cigarette girl“ in dat Birdland kennen lehrt harr), de hör dorto broch, för hüm to komponeeren. Bald speel se in New York mit Charles Moffett senior un Pharoah Sanders. Af 1964 hett se mit Michael Mantler dat *[[Jazz Composer’s Orchestra]]* leit. 1965 harr se en Quintett mit Mantler un Steve Lacy. 1966 gung se mit Peter Brötzmann un Peter Kowald up Tournee. Nah dat Projekt Escalator over the Hill 1967 bit 1971 un de Arbeit mit Charlie Haden in dat Liberation Music Orchestra (af 1969) hett se af 1976 överweegend eegen Bands leit.

1967 hett se hör Bandliddmaat Michael Mantler heiraadt; hör Dochter Karen Mantler wurr Jazz-Organistin. Siet de Rückkehr vun Mantler nah Europa (1991) leevt Carla Bley mit hör langjohrig Bandliddmaat Steve Swallow tosommen. He is för hör ok musikalisch wichtigen Partner an' E-Bass. Wiederhen typisch för hör Bands sünd Musiker as de markant erdig spelen Basuunist Gary Valente, de Jazz-Hornist Vincent Chancey oder hör Dochter Karen Mantler.

2006/2007 weer se Artist in Residence vun de Philharmonie Essen. 2008 is se mit hör Trio ut Steve Swallow un Andy Sheppard live in dat New Yorker *Birdland* uptreeden (*Songs with Legs*). 

## Ehrungen
2009 wurr se mit de German Jazz Trophy, 2012 mit de Ehrendokterwürde vun de Université de Toulouse II–Le Mirail uttekent un 2015 kreeg se NEA Jazz Masters Fellowship.

## Wark

Carla Bley maakt sück siet etwa Midden vun de 1960er Johren as geistriek un innovative Jazz-Komponistin bemarkbar; toeerst schreev se för dat Trio vun Paul Bley, denn ok för George Russell, Jimmy Giuffre un Art Farmer. 1964 hett se mit Mike Mantler dat *Jazz Composer's  Orchestra* (JCO) grünnd. 1967 komponeer se för Gary Burton dat völbeacht *A Genuine Tong Funeral*. Nah dree Johr düern Upnahmearbeiten hett se 1971 en vun de wenig Jazz-Opern herutbrocht: dat vun hör komponeert *Escalator over the Hill* (1973 mit den franzööschen Grand Prix du Disque uttekent).

Se hett etliche eegen Jazz-Alben up hör mit Michael Mantler grünnd eegen Label WATT, de sien Platten via ECM verdreeven wurrn, herutbrocht. Hör besünners in de 1970/80er Johren aktiv *Carla Bley Band* speelt originellen konzertanten Big-Band-Jazz, dörut in de tietgenössisch reflekteert Nahfolge vun Duke Ellington un Gil Evans. Mit en Deel vun disse Band hett se ok dat Album Nick Mason’s Fictitious Sports mit eegen Kompositschonen inspeelt. 2016 führ se mit de NDR-Bigband un en Knabenchor hör Jazzoper *La Leçon Française* auf.

As Arrangeurin wark se siet 1969 maatgevend an Charlie Haden sien Liberation Music Orchestra mit, dat 2005 mit *Not In Our Name* weer en as Protest gegen de US-amerikaansch Politik konzipeert Album herutbroch. (Nah den Dood vun Haden leit se ok dit Ensemble.)

En interessante Charakteriseeren vun hör Musik keem to'n Anlaat vun hör 70. Gebortsdag in de  FAZ herut:
**Zitat:** Carla Bley ist das monströseste Chamäleon, das der Jazz kennt. Und eine gigantische Irritation. Für bare Münze kann man nichts nehmen, was sie sagt, tut, spielt oder kompositorisch zusammenfügt. […] Man muss schon mitdenken mit der unorthodoxen Tochter eines Kirchenmusikers aus Oakland, muss ihrer Ironie standhalten und wie sie Konventionen bricht, indem sie scheinbar adaptiert, darf schließlich die Musik nicht als reines Glasperlenspiel begreifen, um ihr das Wasser zu reichen und möglicherweise von ihr erleuchtet zu werden.|Wolfgang Sandner| *Die Muse mit dem Hexengebräu*. In: *[[Frankfurter Allgemeine Zeitung]]* Nr. 109 van' 10. Mai 2008, S. 40

## Diskographie (Utwahl)
* 1971 *[[Escalator over the Hill]]* (Carla Bley un Paul Haines)
* 1974 *Tropic Appetites* (Carla Bley)
* 1977 *Dinner Music* (Carla Bley)
* 1978 *European Tour 1977* (Carla Bley Band)
* 1979 *Musique Mecanique* (Carla Bley Band)
* 1981 *Fictitious Sports* (Nick Mason, upnommen 1979)
* 1981 *Social Studies* (Carla Bley Band)
* 1982 *Live!* (Carla Bley Band)
* 1984 *I Hate to Sing* (Carla Bley Band)
* 1984 *Heavy Heart* (Carla Bley)
* 1985 *Night-Glo* (Carla Bley)
* 1987 *Sextet* (Carla Bley)
* 1988 *Duets* (Carla Bley und Steve Swallow)
* 1989 *Fleur Carnivore* (Carla Bley)
* 1990 *Orchestra Jazz Siciliana Plays the Music of Carla Bley* (upnommen 1989, leit vun Carla Bley)
* 1991 *The Very Big Carla Bley Band* (Carla Bley Band)
* 1992 *Go Together * (Carla Bley un Steve Swallow)
* 1993 *Big Band Theory* (Carla Bley)
* 1994 *Songs With Legs* (Carla Bley)
* 1996 *…Goes To Church* (Carla Bley Big Band)
* 1998 *Fancy Chamber Music* (Carla Bley)
* 1999 *Are We There Yet?* (Carla Bley un Steve Swallow)
* 2000 *4x4* (Carla Bley)
* 2003 *Looking for America* (Carla Bley Big Band), uttekent mit den Preis der deutschen Schallplattenkritik 2003\3
* 2004 *The Lost Chords* (Carla Bley), uttekent mit den Preis der deutschen Schallplattenkritik 2004\3
* 2007 *The Lost Chords Find Paolo Fresu* (mit Paolo Fresu, Andy Sheppard, Steve Swallow, Billy Drummond)
* 2008 *Appearing Nightly* (Carla Bley & her Remarkable Big Band)
* 2009 *Carla's Christmas Carols* (Carla Bley, Steve Swallow, The Partyka Brass Quintett)
* 2013 *Trios* (Carla Bley, Steve Swallow, Andy Sheppard, ECM)
* 2016 *Andando el Tiempo* (mit Steve Swallow, Andy Sheppard, ECM)

## Filmmusiken
* 1983 ''Mortelle Randonnee'' (Regisseur: Claude Miller, Dorsteller: Isabelle Adjani)

## DVD-Video
* 1983/2003 *Live in Montreal*
* 1988/2001 *Famous Jazz Duets: Chick Corea & Gary Burton, Carla Bley & Steve Swallow – Live in Concert*

## Literatur
* Konrad Heidkamp; *Sophisticated Ladies*, Rowohlt 2003 (mit Kapitel *Carla Bley - Femme musicale*)

## Weblenken

* Websteed vun Carla, Karen etc.
* Carla Bley in conversation with Frank J. Oteri
* Informatschonen vun ''allaboutjazz'' to ''Songs with Legs'' 2008

## Anmarken